《山中值雨偶成》
宋代·胡仲弓

山中云气多，忽合即为雨。
垤鹳鸣一声，毒龙戏吞吐。
翻手覆手间，纷纷不可数。
彼苍难致诘，阴晴竟谁主。
此雨只在山，何以泽下土。
阿香推不来，借我霹雳斧。
斫破太虚空。银河漏莫补。
风云只片时，一施天下溥。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。